b'\n_START_ARTICLE_\n\xc3\x98rjan Totland\n_START_SECTION_\nLiv og virke\n_START_PARAGRAPH_\nTotland ble i 1992 cand.scient. i botanisk \xc3\xb8kologi ved Universitetet i Bergen, Botanisk institutt. Han ble i 1993 opptatt p\xc3\xa5 et doktorgradsprogram og forsvarte doktorgraden i 1995 p\xc3\xa5 en avhandling om alpine planters reproduksjon. Deretter jobbet han i Bergen med ulike forskningsoppdrag til han i 2000 ble tilsatt ved Universitetet for milj\xc3\xb8- og biovitenskap p\xc3\xa5 \xc3\x85s, hvor han n\xc3\xa5 er professor. _NEWLINE_Totland var medarbeider p\xc3\xa5 prosjektet Mulige effekter av global oppvarming p\xc3\xa5 reproduksjon i alpine plantepopulasjoner: En eksperimentell framgangsm\xc3\xa5te som gikk fra 1994 til 1997 og har publisert en rekke artikler i den forbindelse. Prosjektet var Norges bidrag til International Tundra Experiment (ITEX), som involverte 9 andre land.'